Vil lige dele min oplevelse med Alm. brand forsikring, efter et lyn slog ned i mit kvarter, og har skadet meget elektronisk udstyr.
Først og fremmest vil jeg sige, at jeg altid har fået god behandling af min assurandør, som jeg har været yderst tilfreds med. 

Denne anmeldelse går dog udelukkende på den oplevelse jeg har haft i forbindelse med den beskrevne skade. 

Jeg har i går talt med klageafdelingen, som absolut ikke bragte noget nyt til sagen. Derimod står jeg MEGET skuffet tilbage.
Et af de store omdrejningspunkter er mit tv, som nu har været til rep i 2 uger. I dagens samtale var beskeden, at hvis jeg var træt af at vente på at få repareret mit tv, kunne jeg jo bare takke ja til de kr. 3.900,00, som var prisen for en reparation. Sikke en form for revolverpolitik.
Intet nyt om hvornår mit tv kommer retur.
Beskeden var ligeledes, at der ikke kunne afviges fra reglerne, og dermed udelukket at give mig et nyt tv, som i dag kan købes til kr. 6.000,00.
Jeg skrev søndag d. 15-10-2017 nedenstående mail til Alm. Brand, hvor mit forløb er beskrevet. Der er pt. intet nyt under solen.
Oplevelsen af den manglende forståelse og service er bestemt ikke tilfredsstillende.
-----
Hej.
Jeg startede med at skrive denne mail i jeres ”klage” formular på hjemmesiden, men måtte opgive da 2000 karakterer ikke rakte. Den skal nok derfor videresendes til jeres klageafdeling, med mindre personen der læser dette, rent faktisk har mulighed for at gøre noget, for at lette processen i denne sag.
Onsdag d. 4. oktober slår et lyn ned i en ejendom meget tæt på vores hus. I den forbindelse er en del af vores elektroniske udstyr stået af.
Lynnedslaget var i flere medier, herunder TV2Nord og ”Nordjyske”. Alt TV var væk i området, og Dansk Kabel TV måtte skifte alt udstyr i deres skabe på vejen, da alt var brændt af. Dette foregik over en periode på 3 dage efter nedslaget.
I samtlige huse omkring, var der store skader på elektronik. Herunder TV, køleskabe, kogeplader, alarm anlæg, osv.
Jeg har hen over denne weekend talt med flere af naboerne, som bestemt har haft en nemmere og mere serviceorienteret oplevelse med deres forsikringsselskab. Mine nærmeste naboer har sendt en liste med ting der var defekte. Da deres forsikringsselskaber ikke var i tvivl om, at der var foregået et lynnedslag (via medierne), skulle de alle blot sende en oversigt med defekt elektronik. De har dermed haft mulighed for at købe nyt udstyr 1 uge efter lynnedslaget.
Jeg har desværre haft en lidt anden oplevelse.
Torsdag morgen (5. oktober) melder jeg skaden til Alm. Brand, som til min overraskelse, vælger at ALT udstyr skal via et firma til kontrol. Herunder udstyr med nypris på under kr. 1000,00. Jeg spørger om det virkelig kan betale sig. Svaret er at det var standard procedure. Allerede her frygtede jeg det kunne blive en lang proces.
Dog kom den positive overraskelse, da der allerede dagen efter bliver ringet fra ”Expert” om at tingene skal afhentes. Jeg haster tidligt hjem fra job, og alle tingene afhentes som aftalt. Beskeden lyder at de vil kigge på alle tingene fredag (dagen efter), og jeg vil høre fra dem. Mandag eftermiddag har jeg ikke hørt nyt.
Her starter så et mindre inferno af opkald. Jeg ringer til alm. brand, sidder i kø, og får da oplyst telefonnummer til reparatøren, da jeg kom igennem.
Reparatøren er meget uforstående over at jeg er lovet svar så hurtigt, da de har meget travlt.
Tirsdag eftermiddag får jeg besked, at mit TV kan repareres for kr. 3900,00, så det var ligeledes det tilbudte erstatningsbeløb. Jeg takker nej til pengene, da et nyt tilsvarende TV koster kr. 6000,00. Jeg beder derfor om reparation via telefon onsdag morgen. Jeg spørger samtidig om jeg så kan få penge for de øvrige ting, men får beskeden at det ikke kan afsluttes, før TV er repareret, og han kunne ikke love mig bestemt tid på hvornår det ville ske.
Nå - Nyt opkald til alm. brand, med en omgang kø musik, hvorefter jeg får overbevist jer om at få afsluttet de totalskadede ting. Pengene er kommet herfor, og jeg har langt om længe fået bestilt nyt elektronik, af den billigere del fra min skade.
Nu mangler jeg så stadig mit tv. Derudover har jeg konstateret min printer heller ikke virker, hvilket jeg fredag d. 13.oktober har anmeldt til jer. Ligeledes her vil I have reparatør til at kigge på det.
Fremtiden for sagen er derfor at jeg skal have fri fra job, når reparatøren skal ud og aflevere mit tv, og samtidig skifte min antenneforstærker. Da min antenneforstærker er i stykker har jeg ikke kunne se tv i min stue eller soveværelse siden lynnedslaget. Jeg fik beskeden om at de ville tage en ny med, når de kom tilbage med TV’et, som jeg altså ikke kan få svar på hvornår kommer retur.
Derudover forventer jeg min printes afhentes snarest, hvor det ligeledes kræves jeg tager fri fra job, og er hjemme når det afhentes. Dertil kommer så den dag, hvor printeren kommer retur. Altså i alt 4 dage, hvor jeg må tage delvis fri fra job, for at kunne være hjemme når reparatøren kommer. Sikke en gang besvær.
Jeg kan ikke undlade at føle en form for mistillid fra jeres side, til om tingene rent faktisk er i stykker. Dette er begrundet med at man vil bruge penge på, at få en lokal reparatør, til at kigge selv små billige genstande igennem for, om det nu også er i stykker. En enhed til under kr. 1000,00 kan jeg absolut ikke på nogen måde forestille mig, kan være rentabelt at få et eksternt firma til at gennemgå og evt. reparere. I så fald er det for at spare håndører, men til gengæld give mig som kunde en masse besvær.
Min største frustration er nu, at jeg ganske simpelt ikke ved hvor længe jeg skal vente på at få mit tv retur, så jeg også kan få skiftet min antenneforstærker, så jeg kan se TV i min stue og soveværelse igen? Og hvad så med min printer. Hvor længe skal jeg undvære den?
Og hvad med den tid jeg skal holde fri fra arbejde, for at være hjemme når reparatøren kommer?
Fint – Nu har jeg skrevet en masse brok. Hvad er det så jeg ønsker?
Jeg ønsker for det første at få mit tv retur. Såfremt det ikke sker indenfor få dage, ville det klæde jer, at udbetale pengene til et nyt tilsvarende tv, så vi kan komme videre.
Derudover synes jeg det ville være god stil fra jeres side, at jeg ikke skal vente yderligere tid, samt spilde fridage på, at min printer også skal laves.
Jeg kan høre på mine naboer at deres selskaber har tiltro til, at når man skriver udstyr er i stykker efter et lynnedslag, så er det rent faktisk i stykker. De har i hvert fald haft en god oplevelse med deres forsikringsselskab. Med det forløb jeg er igennem, vil jeg da kraftigt overveje om jeg er i det rette selskab. Så please Alm. Brand – Vis noget kundeservice når man har brug for de forsikringer, man betaler trofast hver måned.
Håber at høre fra jer hurtigt
-------
Samtalen i dag bragte, som beskrevet i toppen, intet nyt med sig. Jeg må vente på TV'et laves, eller tage imod de 3900 kr. Printeren skal ligeledes via reparatør, uden nogen garanti for hvor lang tid det vil tage.
Jeg ser nu frem til sagen afsluttes, så jagten på et nyt selskab kan starte.